Diari Oficial de la Generalitat Valenciana


Sumari del DOGV 6154, del 27-11-2009 (2009/13883)

RESOLUCIÓ de 6 de novembre de 2009, del director general de Justícia i Menor de la Conselleria de Justícia i Administracions Públiques, per la qual es resol inscriure el canvi de denominació, per disposició legal, del Col·legi de Mediadors d'Assegurances Titulats d'Alacant per la de Col·legi de Mediadors d'Assegurances d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6154

Data del DOGV
:   27-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13278


Data del document
:   06-11-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * Alacant
    * reglament intern
    * col·legi professional
    * legislació

RESOLUCIÓ de 6 de novembre de 2009, del director general de Justícia i Menor de la Conselleria de Justícia i Administracions Públiques, per la qual es resol inscriure el canvi de denominació, per disposició legal, del Col·legi de Mediadors d'Assegurances Titulats d'Alacant per la de Col·legi de Mediadors d'Assegurances d'Alacant. [2009/13316]  
Vist l'expedient instruït a instància del Col·legi de Mediadors d'Assegurances Titulats d'Alacant, inscrit amb el número 20 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el qual se sol·licita la inscripció en el dit registre del canvi de la seua denominació per disposició legal, atenent els següents   
Fets  
Primer. José Eusebio Climent Mayor, president de l'esmentada corporació professional, va presentar en data 28 de gener de 2009, escrit instant la inscripció en el Registre de Col·legis Professionals i de Consells Valencians de Col·legis Professionals de la Comunitat Valenciana del canvi, per disposició legal, de la denominació inscrita de la mateixa, Col·legi de Mediadors d'Assegurances Titulats d'Alacant, per la de Col·legi de Mediadors d'Assegurances d'Alacant.  
Segon. Amb data 17 de març de 2009 es va requerir pel Servici d'Entitats Jurídiques certificat del secretari, amb el vistiplau del president, dels actuals càrrecs representatius del Col·legi al no correspondre la persona que formulava la sol·licitud com a president amb la què figurava inscrita en el Registre de Col·legis Professionals i de Consells Valencians de Col·legis Professionals.  
Tercer. Amb data 15 de setembre de 2009, per part del Col·legi es va presentar certificat del secretari de data 1 de febrer de 2008, amb el vistiplau del president, on s'arreplegava els nous òrgans representatius de la corporació professionals, segons acta de la Junta de Govern celebrada el 31 de gener de 2008 i entre els quals es trobava Eusebio Climent Mayor, com a president del mateix.  
Fonaments de dret  
Primer. D'acord amb allò que s'ha establit per l'article 64.b) del Decret 4/2002, de 8 de gener, pel que s'aprova el Reglament de desplegament de la Llei 6/1997, de 4 de desembre, de la Generalitat, de Col·legis Professionals i de Consells Valencians de Col·legis Professionals en el Registre de Col·legis Professionals i de Consells Valencians de Col·legis Professionals es faran constar necessàriament les inscripcions relatives a la denominació dels col·legis i consells i les seues modificacions.   
Segon. La Llei 26/2006, de 17 de juliol, de mediació d'assegurances i reassegurances privades (BOE núm. 170 de 18 de juliol), en la seua disposició addicional sexta, hi ha disposat la transformació de la denominació dels Col·legis de Mediadors d'Assegurances Titulats, passant a denominar-se a partir de l'entrada en vigor de la norma esmentada com a Col·legi de Mediadors d'Assegurances.  
Tercer. Als efectes previstos en l'article 21 del Decret 4/2002 de 8 de gener, del Govern Valencià, pel que s'aprova el Reglament de desplegament de la Llei 6/1997, de 4 de desembre, de la Generalitat Valenciana, de Consells i Col·legis Professionals, l'expedient ha sigut tramitat pel Servici d'Entitats Jurídiques, adscrit a la Direcció General de Justícia i Menor de la Conselleria de Justícia i Administracions Públiques, competent per així disposar-ho l'article 6.1 de l'esmentada Llei 6/1997, en relació amb el que disposa el Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i pel Decret 140/2009, de 18 de setembre, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques.  
Vistos l'article 36 de la Constitució Espanyola i l'article 49.122ª de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel que s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent  
Resolució  
Inscriure en el Registre de Col·legis Professionals i Consells Valencians de Col·legis Professionals el canvi de denominació del Col·legi de Mediadors d'Assegurances Titulats d'Alacant per la de Col·legi de Mediadors d'Assegurances d'Alacant, en virtut d'allò que s'ha establit per la Llei 26/2006, de 17 de juliol, de mediació d'assegurances i reassegurances privades.  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14, i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 6 de novembre de 2009.- El director general de Justícia i Menor: Antonio Gastaldi Mateo.